Marián "rabdzi" Macko

ALBÁNSKO na motorke 2021

YAMAHA XT660Z TÉNÉRÉ

Ukážka z elektronickej knihy

Poznámky z krajiny.

Viete, kde žijú najhanblivejší ľudia ? No predsa v Albánii. A viete, kde pracujú ? V polícii.

Albánska mafia bola kurva rýchla.

Trvalo to len dve hodiny. V Skadari nám maníci zohnali úplne novú baterku do Tenerky. Nemala 8, ale len 6 Ah. Detail. Funguje dodnes.

Pamätáš, Fonzy ?

Na predmestí Skadaru nastupujem do bielej Q-7-čky. Neviem, neviem či Ťa nevidím naposledy, kámo. Tak aspoň zakývem. Letmo sa usmejem. Ja viem, viem - hovno vidíš. Dymové sklá ...

Krista. To len tak naľahko, v kraťasoch, bez dokladov a bez moto má berú so sebou ?

Ani len vysrať som sa nestihol ...

Hodinu trvala cesta tam. Hodinu naspäť. Stále sme sa motali v Skadari. Som presvedčený, že v tmavej, vlhkej uličke, kde som prevzal od 8-ročného chalana v prítmí úplne novú baterku, v živote nebol sám žiaden cudzinec.

A ja jak chuj. Naholo. Naboso.

Nebolo mi všetko jedno. Volá miestny boss – all is oukej ?

WELCOME TO ALBANIA.

POĎAKOVANIE

Chcem sa úprimne poďakovať Filipovi Weberovi. Beba, ďakujem.

Blázni majú vo zvyku veriť, že všetko, čo napíše slávny autor, je hodné obdivu. Ja čítam len to, čo sa mi páči.

Beba, prečítal som všetky Tvoje vydania o Albánsku. Do posledného riadka. Do posledného písmena.

Ďakujem.

Mnohé Tvoje trasy som odjazdil. Mnohé Tvoje trasy som si zapísal do duše. Do mozgovej kôry. Doživotne. Myslel som na Teba mnohokrát. Veľa som sa naučil - nielen v Albánii a o Albánii …

Ubehli dni. Ubehli roky. Niečo som Ti sľúbil.

Dnes žijeme zvláštny čas.

A ja aj po rokoch mám nutkavý pocit, že enduro jazdci sú jednoducho fajn chlapi.

Pozn.:

Doporučujem zakúpiť si profesionálne spracovaného offroad sprievodcu po Albánii. [https://filipweber.cz/off-road-pruvodce/albanie-off-road-pruvodce-2017].

VYSVETLENIE

Hej, niekto píše. Niekto rozpráva. Veľa. A málo povie …

Tento materiál nemá ambíciu súťažiť s vydanými sprievodcami o Albánii …

Tento materiál nemá ambíciu kopírovať rôznorodé vydané formáty o Albánii. Toto nie je projekt TET …

Teplá voda bola už dávno vymyslená …

Nie je to cestopis.

Je to môj intímny pohľad na Albánsko spoza kokpitu Tenerky. Zo sedla mojej motorky.

Je to len a len pre Vás.

VITAJTE

ITINERÁR

Je primárne určený pre nadšencov. Pre motocestovateľov. Albánsko je jednoducho nádherná krajina.

Moje vydanie obsahuje dve hlavné kapitoly. Offroad a onroad cestovný mód.

Podkapitoly tvoria konkrétne trasy. Obtiažnosť jednotlivých trás je uvedená v intervale SG1 – SG5 podľa medzinárodnej klasifikácie.

SG5 je najnáročnejšia úroveň.

Trasy sú označené hviezdami v intervale od 1 do 5 hviezd (* / *****). Najvyšší počet hviezd znamená jedinečné, prekrásne, až výnimočné výhľady. Nádherné scenérie. Najvyššiu atraktivitu.

Itinerár nie je určený rally jazdcom. Nie je určený pretekárom so životom ...

Nenájdete tu zoznam ubytovania, zoznam penziónov, ceny benzínu, piva, najazdené kilometre, deň po dni …

Takto je to na hovno. Podľa mňa.

Ponúkam pot. Niekedy krv. Drinu. A sem-tam - med.

Balkán.

Itinerár obsahuje číslované trasy s komentárom, GPS súradnice, GPX tracky k stiahnutiu k jednotlivým trasám, ilustrované mapy, moje súkromné poznámky, nazdieľané 3D e-mapy. Praktické rady. Zážitky. Videá.

Vydanie obsahuje 15 offroad a 5 onroad vybraných trás vhodných nielen pre motorku.

Nie, nemusíte jazdiť podľa môjho itinerára.

Netrvám na tom.

SĽUBY, KTORÉ SA TU VYSLOVILI, SA DODRŽIAVALI. A KLIATBY PLNILI.

OFFROAD

KAPITOLA (OFFROAD) - A

Podkapitola 1 (trasa 1) – [offroad]

Trasa: Mavrovo - Galičnik - Selce - Debar - hranica s Albánskom (obtiažnosť SG2)

Dĺžka trasy: 60 km

Trvanie trasy: 2-3 hod.

Atraktivita: ****

Mapa trasy:

Popis trasy: príjemná šotolinovo - asfaltová cesta planinou

3D video trasy: https://www.relive.cc/view/v26M2E81w3q

GPX trasa k stiahnutiu: Mavrovo - Galičnik - Selce - Debar (www.gk2-po.sk/www/gpx/mavrovo.zip)

E-mapa: https://sk.mapy.cz/s/negafadora

Koniec ukážky

Table of Contents

Titulná strana

ALBÁNSKO na motorke 2021